— 718 — 



entre nous, sinon la revanche de quelques bons offices de mon cosle 

 pour faire quelque peu de récompense pour tant de courtoisies, esti- 

 mant que ce me feust ung creve-cueur d'avoir veu naguères les limites 

 de la France, n'ayant eu l'heur d'en veoir le maistre , et souvent en la 

 regardant je mauldisois la mer pour avoir séparé par passage ce qui est 

 conjoinct d'affection, sy est-ce que recevant cest honneur d'estre saluée 

 d'un tel messagier, cela releva ung peu pour imaginer que le Roy ne 

 fust loing quant celuy-là me fust présent, auquel je rends et à vous, 

 Madame, une infinité de grâces, comme d'icelle qui ne fauldra à rendre 

 un réciprocque bonne volunté et sincère amour, comme Dieu sçait, à qui 

 je prie vous donner bonne vie et longue ; pensant de commettre un grand 

 crime en l'endroict de monsieur de Retz, si ne me remettasse du tout 

 à sa suffisance, comme qui a entendu et mes intentions et mes folies, 

 avec lesquelles j'espère que comporterez sçachant le cueur dont elles 

 sortent. 



Elisabeth 1 . 



Durant le séjour de M. de Retz à la cour d'Angleterre , plusieurs 

 réfugiés français vinrent faire leur soumission entre ses mains, 

 et du nombre Langui Hier, ce même ministre dont nous avons re- 

 produit une lettre si violente à la reine Elisabeth. Déjà il avait 

 écrit à La Mothe-Fénelon : 



Monsieur, sans toutes les considérations que je vous dis l'aultre jour 

 et ma grande incommodité , je fusse bien volontiers allé faire la révérance 

 cà monsieur le conte de Res, car oullre ce que je ne veux, laisser en ar- 

 rière de toute la submission et debvoir d'un vrayment loyal et très humble 

 subject et serviteur en la personne des principaulx et plus grands officiers 

 de la couronne de mon Roy, je serois d'ailleurs infiniment aise de voir 

 tant de seigneurs et gallans gentilhommes françoys qui accompagnent 

 monsieur le conte de Res, dont je m'asseure que quelques me diront 

 des nouvelles de vostre cousin le baron de Belleville, de qui je n'en ay 

 receu mot il y a plus de dix moys, ce que je commence à trouver un peu 

 estrange pour le moins depuis la paix; mays pour revenir à mon propos 

 et intention , m'asseurant bien de vostre bonne volonté en mon endroict, 

 j'ay bien voulu dépescher ce gentilhomme qui est à moy vers mondicl 

 s r le conte et le vous addresser, en vous suppliant me faire tant de bien 

 de luy commander ce qui faudra qui face , et bien que vous soyez occupe 

 à de trop plus grandes choses, je désire pourtant que vous prenez la 

 peine de lire ce que j'escris à monsieur le mareschal, à quoy j'espère par 

 vostre bon moyen qu'il me fera responce et vous aussy, s'il vous plaist. 

 Voilà tout, pour ne plus vous ennuyer, ce que vous aurez de moy pour 



1 Hecord office , State papas , Fninoe, vol. LV. (Copie du temps.) 



